《孤兴》
唐代·贺朝

晴日暖珠箔，夭桃色正新。红粉青镜中，娟娟可怜嚬。

君子在遐险，蕙心谁见珍。罗幕空掩昼，玉颜静移春。

江瑟语幽独，再三情未申。黄鹄千里翅，芳音迟所因。

作者简介：贺朝[唐]（约公元711年前后在世）（旧唐书误作贺朝万。此依《国秀集》及《搜玉集》），字不详，越州人。生卒年均不详，约唐睿宗景云中前后在世。工诗。神龙中（公元708年左右）与贺知章、万齐融、张若虚、邢巨、包融俱以吴、越之士，文词俊秀，名扬上京。官止山阴尉。今存诗八首。